**Суғориладиган ерларнинг мелиоратив ҳолатини яхшилаш ва сув хўжалигини механизациялаш бўлими бошлиғи Муратов Қурбон Джураевич**

Муратов Қурбон Джураевич 1962 йилда Тожикистон Республикасида туғилган.

1985 йилда Тожикистон қишлоқ хўжалиги институтини (кундузги) тамомлаган.

Меҳнат фаолиятини 1985 йилда Тожикистон қишлоқ хўжалик институти Гидромелиорация факультети катта лаборанти лавозимида бошлаган. 1987–1988 йилларда Москва Ер тузиш муҳандислик институтида стажер-ўқитувчиси, 1988–1991 йилларда Тожикистон Ершунослик илмий-тадқиқот институти аспиранти, 1991–1993 йилларда “Оби-ҳаёт” илмий-ишлаб чиқариш кичик корхонаси директори, 1993–1995 йилларда Вахш тупроқшунослик ва мелиорация станцияси директори, 1997–2003 йилларда Ўзбекистон Республикаси Қишлоқ ва сув хўжалиги вазирлиги Мелиорация бошқармаси бош мутахассиси, бўлими бошлиғи, 2003–2005 йилларда Сурхондарё вилояти Гидрогеология мелиоратив экспедицияси бошлиғи, 2005–2006 йилларда Ўзбекистон Республикаси Қишлоқ ва сув хўжалиги вазирлиги Ерларни мелиорациялаш бошқармаси бошлиғи, 2006–2013 йилларда Аму-Сурхон ирригация тизимлари ҳавза бошқармаси бошлиғи, 2013–2015 йилларда Ўзбекистон Республикаси Қишлоқ ва сув хўжалиги вазирлигининг Жиззах ва Сирдарё вилоятларида ерларни мелиоратив ҳолатини яхшилаш тизими лойиҳа раҳбари, 2015 йилда Ўзбекистон Республикаси Қишлоқ ва сув хўжалиги вазирлиги Ерларни мелиорациялаш бошқармаси бошлиғининг ўринбосари, 2015–2018 йилларда “ТўпалангсувГЭСқурилиш” МЧЖ бош муҳандиси ўринбосари, 2018 йилда “TO`PALANG HPD PLATINUM” МЧЖ “Инвестиция лойиҳаларини амалга ошириш гуруҳи” таркибидаги Хоразм вилояти “Тошсоқа” тизимининг магистрал суғориш каналларини тиклаш лойиҳаси раҳбари, 2018–2023 йилларда Ўзбекистон Республикаси Cув хўжалиги вазирлиги Ерларни мелиорациялаш бошқармаси бошлиғи, Ерлар мелиорацияси бошқармаси бошлиғи, Ерларнинг мелиоратив ҳолатини яхшилаш бошқармаси бошлиғи, Суғориладиган ерларнинг мелиоратив ҳолатини яхшилаш ва сув хўжалигини механизациялаш бошқармаси бошлиғи лавозимларида меҳнат қилган.

2023 йил 1 февралдан Ўзбекистон Республикаси Сув хўжалиги вазирлиги Суғориладиган ерларнинг мелиоратив ҳолатини яхшилаш ва сув хўжалигини механизациялаш бўлими бошлиғи лавозимида фаолият юритиб келмоқда.